**A Komárom-Esztergom Vármegyei Kormányhivatal**

a kormányzati igazgatásról szóló 2018. évi CXXV. törvény 83. § (1) bekezdése alapján pályázatot hirdet

**Komárom-Esztergom Vármegyei Kormányhivatal
Hatósági Főosztály Hatósági és Oktatási Osztályán**

**hatósági szakügyintézői**

álláshely betöltésére.

**A kormánytisztviselői jogviszony időtartama:**

Határozatlan idejű kormányzati szolgálati jogviszony

**Foglalkoztatás jellege:**

Teljes munkaidő

**A munkavégzés helye:**

Komárom-Esztergom Vármegyei Kormányhivatal, 2800 Tatabánya, Bárdos L. u. 2.

**Ellátandó feladatok:**

* Első- és másodfokú hatósági eljárások lefolytatása, a döntések előkészítése, különösen az alábbi ügytípusokban: kisajátítási eljárások, a jegyző elsőfokú hatáskörébe tartozó döntések elleni jogorvoslati eljárások, külföldi személyek ingatlanszerzésének engedélyezése;
* Közigazgatási perekben, nemperes eljárásokban beadványok előkészítése, tárgyalásokon való részvétel;
* Az elsőfokú jegyzői és járási hatóságok tevékenységének felügyeleti ellenőrzésének (komplex és célvizsgálatok) lefolytatása, vizsgálati jelentések előkészítése;
* Az elsőfokú jegyzői hatóságok és a járási hivatalok szakmai irányításával, felügyeletével kapcsolatos feladatok ellátása, részvétel értekezletek, szakmai napok lebonyolításában.

**Az álláshelyhez tartozó főbb tevékenységi körök:**

általános hatósági feladatok ellátása

**Jogállás, illetmény és juttatások:**

# A jogállásra, az illetmény megállapítására és a juttatásokra a kormányzati igazgatásról szóló 2018. évi CXXV. törvény, valamint a Komárom-Esztergom Vármegyei Kormányhivatal Közszolgálati Szabályzatának rendelkezései az irányadók.

**Pályázati feltételek:**

* Magyar állampolgárság
* Cselekvőképesség
* Büntetlen előélet
* Felsőoktatásban szerzett végzettség
* Vagyonnyilatkozat-tételi kötelezettség vállalása
* A kormányzati igazgatásról szóló 2018. évi CXXV. törvény 82. § (2) és (4) bekezdés szerinti kizáró okok hiánya

**A pályázat elbírálásánál előnyt jelent:**

* Jogi egyetemi végzettség
* Jogi szakvizsga
* Igazgatásszervező, közigazgatás szervező vagy közgazdász végzettség
* Számítógépes felhasználói ismeretek
* Közigazgatási szakmai gyakorlat
* Közigazgatási szakvizsga
* Adóügyi szakterületen szerzett gyakorlat

**A pályázat részeként benyújtandó iratok, igazolások:**

* A 87/2019. (IV.23.) számú Korm. rendelet 1. számú melléklete szerinti részletes fényképes szakmai önéletrajz, (a korábbi munkahelyek felsorolását év/hónap/nap pontossággal)
* Iskolai végzettséget, szakképzettséget, nyelvvizsgát igazoló okiratok fénymásolata,
* 3 hónapnál nem régebbi erkölcsi bizonyítvány, vagy annak igényléséről szóló igazolás, amely tanúsítja, hogy a pályázó nem áll a foglalkoztatása gyakorlásától eltiltás hatálya alatt,
* Adatkezelési nyilatkozat a pályázati anyagban szereplő személyi adatok pályázati eljárással összefüggő kezeléséről
* Nyilatkozat arról, hogy a Kit. 95. §-aiban meghatározott összeférhetetlenség a pályázat benyújtásakor fennáll-e.

**A munkakör betölthetőségének időpontja:** A pályázat elbírálását követően azonnal.

**A pályázat benyújtásának határideje:** **2025. január 20.**

A pályázati kiírással kapcsolatosan további információt dr. Gulyás Renáta, a Hatósági Főosztály vezetője nyújt, a 34/515-169-es telefonszámon és a gulyas.renata@komarom.gov.hu elektronikus levélcímen.

**A pályázatok benyújtásának módja:**

* elektronikus úton dr. Gulyás Renáta főosztályvezető részére a gulyas.renata@komarom.gov.hu e-mail címen keresztül,
* Postai úton, a pályázatnak a Komárom-Esztergom Vármegyei Kormányhivatal címére történő megküldésével (2800 Tatabánya, Bárdos László u. 2.) Kérjük a borítékon feltüntetni a pályázati adatbázisban szereplő azonosító számot: **KE/12/856-1/2024** valamint az álláshely megnevezését: hatósági szakügyintéző
* Személyesen: dr. Gulyás Renáta főosztályvezetőnél vagy dr. Király András osztályvezetőnél (Komárom-Esztergom Vármegyei Kormányhivatal Hatósági Főosztály 2800 Tatabánya, Bárdos L. utca 2. )

**A pályázati eljárás, a pályázat elbírálásának módja, rendje:**

Minden csatolandó dokumentumot egyszerre kérünk benyújtani, csak a hiánytalan dokumentációt tekintjük érvényesnek. A beküldött pályázatok alapján kiválasztásra kerülnek azok a személyek, akik a hivatali vezetőkkel személyes konzultáción vesznek részt. A pályázat kiírója fenntartja magának a jogot, hogy megfelelő pályázó hiányában a pályázati eljárást eredménytelennek nyilvánítsa, és 30 napon belül új pályázatot írjon ki.

**A pályázat elbírálásának határideje:** 2025. január 31.

**A pályázati kiírás további közzétételének helye, ideje:**

* www.kormanyhivatal.hu honlap – 2024. december 13.

**A KÖZSZOLGÁLLÁS publikálási időpontja:** 2024. december 13.

**A munkáltatóval kapcsolatban további információt a www.kormanyhivatal.hu honlapon szerezhet.**

A pályázat a kormányzati igazgatásról szóló 2018. évi CXXV. törvény hatálya alá esik, a foglalkoztatás kormányzati szolgálati jogviszony keretei között történik. A kiírt álláshelyre határozott idejű kormányzati szolgálati jogviszonyt létesítünk 6 hónap próbaidő kikötésével. Tájékoztatjuk a pályázókat, hogy eredménytelen pályázat esetén - amennyiben pályázati anyagukban külön mellékelt nyilatkozattal kifejezetten kérik - önéletrajzuk egy később megüresedő pozíció betöltése érdekében bekerül a Kormányhivatal kiválasztási adatbázisába. (Megjegyzés: az adatbázisba történő bekerülés esetén az újonnan megjelenő pályázati felhívásunkra újbóli pályázat leadása szükséges.) Az adatbázisból a pályázati dokumentáció a pályázó kérésére törlésre kerül. Az adatkezelés hozzájáruláson alapul, hozzájáruló nyilatkozatában foglaltakkal Ön kifejezetten, írásban hozzájárul az önéletrajzában foglalt valamennyi személyes adatának kezeléséhez. Az adatokat a Jogi, Humánpolitikai és Koordinációs Főosztály toborzási adatbázisát kezelő munkatársai dolgozhatják fel, valamint kizárólag ők és az esetlegesen megüresedő pozíció szerinti szervezeti egység vezetői ismerhetik meg. Tájékoztatjuk, hogy Ön tájékoztatást kérhet személyes adatai kezeléséről, valamint kérheti személyes adatainak helyesbítését, törlését, zárolását, illetve adatainak a megjelölt célra vagy annak egy részére történő kezelésének megszüntetését. Tájékoztatjuk, hogy a további együttműködést bármikor, indokolás nélkül megtagadhatja. Az adatkezeléssel kapcsolatban Önt megilletik az információs önrendelkezési jogról és az információszabadságról szóló 2011. évi CXII. tv-ben biztosított jogorvoslati lehetőségek (21.-22 §).